- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
România marchează astăzi 20 de ani de la intrarea în NATO în vremuri de ameninţări ruseşti. Mesajul lui Klaus Iohannis, candidat la funcţia de secretar general al Alianţei
Apartenenţa României la NATO reprezintă o garanţie de securitate pentru ţara noastră, spune, vineri, premierul Marcel Ciolacu, în ziua în care se împlinesc 20 de ani apartenenţă la Organizaţia Tratatului Atlanticului de Nord.
România sărbătoreşte azi 20 de ani de la intrarea în NATO. Mesajul premierului
Tîlvăr: Am convingerea că NATO va trece testul timpului
Vineri se împlinesc 20 de ani de când România a depus oficial instrumentele de aderare la Organizaţia Tratatului Atlanticului de Nord, act istoric prin care ţara noastră s-a integrat în familia euro-atlantică şi a evoluat împreună cu celelalte state membre ale NATO, spune ministrul Apărării, Angel Tîlvăr.
"Sunt 20 de ani în care România a primit cele mai solide garanţii de securitate, datorită apartenenţei la cea mai puternică alianţă politico-militară din lume, şi a devenit mai puternică şi mai vizibilă în plan euro-atlantic. Tot acest parcurs nu se putea realiza fără Armata României şi oamenii ei devotaţi. Îi omagiem astăzi pe eroii care au căzut la datorie în teatrele de operaţii şi au devenit ancore în timp pentru generaţiile următoare. Totodată, îmi exprim respectul şi recunoştiinţa pentru militarii răniţi în timpul acţiunilor de luptă, pentru veteranii din teatrele de operaţii, precum şi pentru personalul Ministerului Apărării Naţionale care a contribuit la evoluţia ţării noastre în cadrul Alianţei. Nu în ultimul rând, transmit mulţumiri militarilor români care participă, în prezent, la misiuni, operaţii şi exerciţii sub stindard NATO şi demonstrează că România nu este doar un beneficiar, ci şi un furnizor de securitate alături de partenerii săi strategici", spune ministrul.
Angel Tîlvăr îi asigură, în această zi specială, pe militarii ţărilor membre ale NATO dislocaţi pe teritoriul României, întreaga consideraţie. El spune că aceştia contribuie la asigurarea unei posturi de descurajare şi de apărare eficientă şi consolidată în regiunea Mării Negre şi pe întregul flanc estic.
"Contribuţia aliaţilor noştri la asigurarea securităţii României constituie o dovadă puternică a solidarităţii şi coeziunii aliate, precum şi a capacităţii de apărare colectivă a NATO. Alianţa Nord-Atlantică împlineşte, anul acesta, 75 de ani de la înfiinţare. În cele şapte decenii şi jumătate de existenţă ale Alianţei, au fost perioade mai mult sau mai puţin frământate în plan securitar. Valorile NATO, transpuse în asigurarea păcii, libertăţii şi ataşamentului faţă de valorile democraţiei, sunt cele mai importante realizări ale acestei alianţe politico-militare. Statutul de membru al NATO este unul dintre pilonii fundamentali ai sistemului de apărare şi securitate din România, alături de statutul de membru al UE şi de parteneriatul strategic cu SUA. La 20 de ani de la aderare, ţara noastră este un aliat pe deplin angajat în păstrarea valorilor NATO şi îmi exprim convingerea că Alianţa Nord-Atlantică va trece testul timpului asigurând generaţiilor următoare libertatea şi securitatea", mai spune ministrul Apărării, angel Tîlvăr.
"Apartenenţa României la NATO reprezintă o garanţie de securitate pentru ţara noastră. În cei 20 de ani de apartenenţă la Organizaţia Tratatului Atlanticului de Nord, România a devenit un pilon important şi şi-a consolidat poziţia în interiorul alianţei respectându-şi angajamentele de securitate în zona Mării Negre", spune, vineri, Marcel Ciolacu, pe pagina sa de Facebook.
Premierul spune că România va continua să fie un actor influent şi constructiv în interiorul NATO în vederea consolidării şi dezvoltării alianţei în aşa fel încât garanţiile de securitate colectivă să asigure românilor stabilitatea şi siguranţa de care au nevoie pentru dezvoltarea României.
"Se împlinesc astăzi 20 de ani de la admiterea României în NATO. Aceste două decenii au reprezentat cea mai bună perioadă din istoria noastră, pe toate planurile. Siguranţa oferită de cea mai mare alianţă militară defensivă din istorie ne-a asigurat cadrul necesar dezvoltării. Indiferent dacă vorbim despre creştere economică sau consolidarea statului de drept, aceşti ani au marcat evoluţii impresionante sub umbrela de securitate a NATO. Ca general, ştiu foarte bine cât de valoroasă este experienţa acumulată de militarii noştri în teatrele de operaţii şi în exerciţiile comune. Aplicarea procedurilor NATO, integrarea operativă şi participarea directă în misiuni de luptă au ridicat foarte mult nivelul de instruire al Armatei României - instituţie pe care am avut onoarea să o conduc în calitate de Şef al Statului Major al Apărării şi care astăzi ne menţine în siguranţă", spune, vineri, Nicolae Ciucă.
Acesta precizează că în ultimii 20 de ani, România a arătat că este un aliat de încredere, serios şi responsabil.
"Ca membru al Alianţei Nord-Atlantice, avem parte de beneficii şi drepturi, dar ne cunoaştem bine şi obligaţiile şi responsabilităţile. Într-o perioadă tulbure, marcată de provocarea războiului de cucerire pornit de Rusia împotriva Ucrainei, înţelegem, împreună, ca naţiune, cât de importantă este apartenenţa României la o structură occidentală de securitate", mai spune Ciucă.
România a devenit membru al Organizaţiei Tratatului Atlantincului de Nord, odată cu depunerea instrumentului de aderare la organizaţie la Departamentul de Stat al Statelor Unite ale Americii la Washington, D.C., la 29 martie 2004. Ceremonia de ridicare a drapelului României la sediul NATO a avut loc la 2 aprilie 2004.
Statul român a primit invitaţia de a deschide negocierile de aderare la Alianţă în anul 2002, la Summitul de la Praga, împreună cu Bulgaria, Estonia, Letonia, Lituania, Slovacia şi Slovenia.
România a devenit membru al Organizaţiei Tratatului Atlantincului de Nord, odată cu depunerea instrumentului de aderare la organizaţie la Departamentul de Stat al Statelor Unite ale Americii la Washington, D.C., la 29 martie 2004. Ceremonia de ridicare a drapelului României la sediul NATO a avut loc la 2 aprilie 2004.
În fiecare an, în prima duminică a lunii aprilie se sărbătoreşte "Ziua NATO în România".
Iniţiativa MAE, AICI.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO